Skvelé!
Chytili sme tresku!
Vedeli ste, že ak delfínovi hodíte tresku, ukáže vám cestu ku vraku potopenej lode,
kde sa možno skrýva poklad?
Určite sme už blízko.
Ďalší súbor úloh bude iste zložitejší, tak by sme mali získať viac programovacích
zručností. Čo je to?
Jaskyňa?
Vitajte, dobrodruhovia!
Som sépia.
Všimla som si, že pri posledných úlohách ste používali dokola rovnakú sadu príkazov.
Muselo to byť dosť únavné.
Želali ste si niekedy spôsob, ktorým by ste niečo robili znova a znova, napr.
umývanie riadu, čistenie zubov bez toho, aby vás to unavilo alebo k smrti unudilo?
To by bolo fajn.
Počítačom ide naozaj dobre robiť to isté znova a znova pomocou programovacích cyklov.
Ak chceš, aby program zopakoval rovnaké pokyny veľakrát za sebou, použi cyklus!
Cyklus obsahuje pokyny s príkazom "Opakuj až do cieľa".
Keď program spustí cyklus "Opakuj až do cieľa", bude pokračovať vo vykonávaní pokynov
vo vnútri, dokiaľ nedosiahne cieľ.
Vyskúšaj to!
Umiestni príkazy, ktoré chceš zopakovať, do vnútra bloku "Opakuj až do cieľa",
klikni na "Spustiť" a sleduj, čo sa stane!
No, bolo to trochu divné.
Ako to, že sépie vedia programovať?
Dokonca som si myslela, že nemajú prsty.
Takže teraz už vieme, čo sú cykly.
Pomocou nich určite natrafíme na ďalšie poklady.
Titulky: Amara.org